[{"text_idx": "#000001", "text": "Gwasanaethau iechyd y blynyddoedd cynnar"}, {"text_idx": "#000005", "text": "Cyn tair blwydd oed, mae llawer o blant yn treulio\u2019r rhan fwyaf o\u2019u hamser gartref gyda\u2019u teulu. Gall staff rheng flaen, fel ymwelwyr iechyd a bydwragedd, helpu rhieni, gofalwyr ac aelodau eraill o\u2019r teulu i ddeall pwysigrwydd iechyd y geg da a sut mae\u2019n effeithio ar iechyd, lles a datblygiad cyffredinol, drwy:"}, {"text_idx": "#000006", "text": "hybu bwydo ar y fron a diddyfnu iach, a sut i symud o fwydo ar y fron neu botel i ddefnyddio cwpan agored erbyn i\u2019r plentyn gyrraedd 12 mis oed.\nhybu bwyd, byrbrydau (er enghraifft, ffrwythau ffres) a diodydd (dw\u0302r a llaeth) sy\u2019n rhan o ddeiet iachach\nhybu\u2019r defnydd o bast dannedd fflworid cyn gynted ag y bydd dannedd yn ymddangos, yn enwedig cyn mynd i\u2019r gwely gyda\u2019r nos\ndangos sut i ofalu am ddannedd plentyn ifanc ac annog brwsio dannedd o oedran cynnar\ncynghori ar ddewisiadau eraill yn lle bwydydd, diodydd a byrbrydau llawn siwgr fel ffordd o dawelu plant neu fel gwobr\nannog teuluoedd i fynd a\u0302\u2019u plant i bractis deintyddol ar o\u0302l iddynt gael eu dant cyntaf ac yn sicr erbyn eu pen-blwydd cyntaf\nrhoi manylion am sut i gael mynediad i wasanaethau deintyddol arferol a brys"}, {"text_idx": "#000012", "text": "Mae Codi'r Wefus yn rhan o sesiynau hyfforddi Cynllun Gwe\u0302n a ddarperir i dimau ymwelwyr iechyd. Offeryn asesu iechyd y geg yw Codi\u2019r Wefus sy\u2019n ei gwneud yn ofynnol i rieni/gwarcheidwaid archwilio dannedd blaen uchaf eu plant cyn-ysgol ym mhresenoldeb gweithwyr iechyd proffesiynol, er mwyn adnabod arwyddion o bydredd dannedd mewn plentyndod cynnar. Bwriedir iddo gael ei ddefnyddio wrth ddarparu cyngor ataliol, ac annog a hwyluso'r defnydd o wasanaethau deintyddol clinigol. Nod Codi'r Wefus yng Nghymru yw cryfhau ro\u0302l hybu iechyd y geg ymwelwyr iechyd."}, {"text_idx": "#000013", "text": "\u2022 Mae atal pydredd dannedd yn haws na'i drin\n\u2022 Mae pydredd yn digwydd yn gyflym iawn i ddannedd babanod\n\u2022 Y cynharaf y caiff pydredd ei ganfod, y gorau fydd y canlyniad\n\u2022 Gwiriwch ddannedd eich plentyn gartref yn aml\n\u2022 Ewch a\u0302'ch plentyn at ddeintydd yn rheolaidd, yn ddelfrydol cyn gynted ag y bydd ei ddannedd cyntaf yn ymddangos"}, {"text_idx": "#000014", "text": "\u2022 annog rhieni i archwilio dannedd eu plentyn yn aml am arwyddion o bydredd dannedd a dangos iddynt sut i wneud hynny\n\u2022 tynnu sylw at risg unigol o bydredd dannedd a rhoi cyngor penodol ar sut i'w atal\n\u2022 pwysleisio pwysigrwydd iechyd y geg da\n\u2022 asesu anghenion unigol am wasanaethau deintyddol, a hwyluso\u2019r defnydd o'r gwasanaethau hynny"}, {"text_idx": "#000016", "text": "Cadw eich gwe\u0302n yn iach yn ystod beichiogrwydd"}, {"text_idx": "#000017", "text": "Ffyrdd gwahanol o frwsio dannedd babi"}, {"text_idx": "#000018", "text": "Edrych ar O\u0302l gwe\u0302n ifanc"}]